Balogh Gyula Bogumil

MÁGIKUS GYÓGYÁSZAT

Kiadó: ADAMO BOOKS KFT.

http://adamobooks.com

Felelős kiadó: ADAMO BOOKS KFT. ügyvezetője

Copyright © ADAMO BOOKS KFT.

Budapest, 2014

EPUB ISBN 978-963-387-179-9

A GYÓGYÍTÁS MÁGIÁJA

Az átlagembert szent borzadállyal tölti el a kézrátételes gyógyítás, vagy a manilai csodadoktorokról hallott sok szellemműtét ténye. Felfoghatatlan számára, hogy s miként történhet meg a gyógyulás mindenféle véres beavatkozás nélkül, csupán kézrátétel segítségével.

Ez a fajta gyógyítás az igazi gyógyulás előidézője, a többi, a mai ortodox orvosi gyakorlat, csupán korrekció, a szervezet mesterséges megtámogatása. Külső beavatkozás csupán, mely, mivel független a lélektől, nem lehet tartós. Tűzoltómunka csak, hiszen ha a lélek nincs beavatva, megújítva, akkor a tünetek kiújulnak, vagy a szervezet más területen produkál betegséget.

Nézzük csak meg, mi volt Jézus sikerének titka! Ő, aki hatalmas, mágikus erővel rendelkezett, áthatóan a szeme közé (orrnyergére) nézett szuggesztív tekintetet hordozó szemeivel, kinyújtott kezének tenyerét a paciens fejtetejére helyezte, s így szólt: „meggyógyultál!” És a beteg valóban meggyógyult.

Mi is történt valójában?

Csupán csak annyi, hogy tenyerének csakrájából olyan magnetikus energia lökéshullámot bocsátott a paciens agyára, hogy kioltva a nagyagy (felszíni tudat) rezgéseit az agy vezérlése kiiktatódott. Helyette viszont felkapcsolódott a tudatalatti, a tudatot hordozó ŐS genetikai kód, az egyén működésének és szervezeti felépítésének standard tervrajza. Ez az ŐS AGY a terapeuta (Jézus) magnetikus térereje és információs energiája által reaktiválva, elvégezte a szervezetben szükséges korrekciókat.

Ezért tudott járni a sánta, látni a vak, megszólalni a néma.

Amikor elvette a tenyerét, azonnal visszaállt az előbbi állapot, de úgy, hogy a korrekció hatása megmaradt. És, amikor a körülötte állók csodát kiáltottak, Jézus a paciens szeme közé nézve ezt válaszolta: „Nem én, hanem a te hited gyógyított meg téged!”

MIRŐL VAN ITT SZÓ?

Tulajdonképpen arról, hogy a verbális szuggesztiót alkalmazó Jézus a hittel való élést, mint az önszuggesztió alapelemét, mintegy beszuggerálta a hallgatóságnak.

„Higgyetek, s megadatik néktek!” – mondotta. Tehát nem elég csak bekapkodni a gyógyító pirulákat, hinni is kell azok gyógyhatásában. Erre az önszuggesztióra épül a placebó hatás kihasználása is. Továbblépve. Ha megváltozott tudatállapotban, a nagyagy ellenőrzésének kiiktatásával, magnetikus energetizá- lás mellett, verbális szuggesztiót adva a tudatalattinak, mozgósítjuk a szervezet összes erőtartalékát, akkor ezzel a módszerrel úgyszólván minden kóros elváltozást meg lehet szüntetni.

Elterjedt módszerek vannak erre. Hadd említsek meg néhányat ezek közül: Cué autoszuggesztió, Silva agykontroll, Messmer állati delej elmélete és módszere, stb. A módszerek mindegyike alkalmas bizonyos gyógy eredmények elérésére, de nem tökéletesek. Alfa állapotban, kiüresített aggyal már-már elérhető a nagyagy kontrolljának a kiiktatása, de ez egyben azt is jelenti, hogy ha önmagamnak kiiktatom a nagyagy működését, akkor nincs aki parancsot adjon az ŐS agynak a kívánt korrekció elérésére. Az viszont igaz, hogy az önszuggesztióval tudom a szervezetet bizonyos mértékig egy célra összpontosítani, de messze elmarad a terapeuta által végzett mágia hatásától. Arra pedig senki ne gondoljon, hogy önhipnózisba ejtse magát, mert esetleg nem ébred fel többé. A hipnózis valóban a legideálisabb állapot az ŐS agy előhívására, de ez a gyógyító folyamatromboló is lehet, hiszen ellenőrizhetetlen a regeneráció folyamata.

A mágia azért hatásos, mert ötvözi a megváltozott tudatállapot (nagyagy ellenőrzés kiiktatása), az ŐS agy reaktivizálása, a Tudat alatti Tudat megszólítása (verbális szuggesztió) és a Mágneses Delej (magnetikus információs szupervákuum) jótékony hatását. E három összetevő az, aminek eredője a Mágikus Gyógyítás

A mágikus gyógyítás másik, nem elhanyagolható eleme a mágikus delej, ami nem más, mint a gyógyító információs, magnetikus energiája.

Nem elég a megváltozott tudatállapotban reaktivizált ŐS agy által a beteg, legyengült szervezet energiáit mozgósítani, mert a kimerült szervezetnek nincs honnan átcsoportosítani, mivel energiakészletei elfogytak. Fontos felismerés az, hogy a gyógyásznak energiát kell közölni a beteggel.

A mágikus gyógyászat alapelemei:

– megváltozott tudatállapot létrehozása,

– energia átáramoltatás,

– a tudatalatti megszólítása

E három összetevő együttes megléte a sikeres mágikus gyógyítás nyitja.

AZ EMBER, MINT AZ ŐSMODELL  MUTÁCIÓS PRODUKTUMA

A megtermékenyítés pillanatában a majdan létrehozandó (keletkezendő) élet struktúrája, tervrajza, alapmodellje (ősmodellje) a genetikai kódba (DNS) írva megadja annak paramétereit.

Tehát: a petesejt és a hímivarsejt genetikai kódjainak (DNS lánc) összeolvadása (kettős spirál) tartalmazza az ŐS principium minden karakterét, a további fejlődés információit. Ez az információs vezérlő kód a később kialakuló lény minden információját tartalmazza. A növekedési parancs úgy hangzik, hogy az alapmotívum, mint Ős principium (archetipus) valósuljon meg, de oly módon, hogy a két szülő genetikai tulajdonságai is jelen legyenek, mint mutációk.

Míg, egyrészről az ős sejt igyekszik az eredeti alaprajzot és az előző életek mutánsainak legjobb variánsait reprodukálni, a két szülő által hozott tulajdonságokat is megvalósítja, miáltal az archetípus mutánsát hozza létre.

A felépülő agyban természetesen a vezérlő lánc centruma az ős principium tervrajza, de mellé épül, mintegy rárakódik, a hozott tulajdonságok halmaza is. Egy a lényeg: a tiszta, az eredeti tervrajz nem olvad össze a szerzett vagy hozott tulajdonságok, formák információs halmazával, hanem azzal párhuzamosan, egymás mellé rendelten működik. Mivel az alapprogramot tartalmazza, mely az ŐS sejt génbankja, így ha a szervezet működésében zavar keletkezne, s a mutáns elemek vezérlési lánca nem tud úrrá lenni a zavaron, akkor a tiszta genetikai kódhoz nyúlva az agy korrekciót tud végrehajtani.

Tétel:

A szervezet archaikus ősállapotát tartalmazó genetikai kód képes a szervezet regenerálására. A káros mutációk megszüntetésével a szervezet öngyógyítását végzi el.

A SZERVEZET KIALAKULÁSA AZ AGY FÜGGVÉNYE

A megtermékenyítés után az osztódás megindulásával először az agy kialakulása kezdődik el, mégpedig oly módon, hogy először a központi idegrendszer alakul ki, utána az agy és a gerincvelő, s ezt a belső magot körülvéve, a későbbiekben alakul ki a test.

Az embrió először kerekded alakú, majd egyre hosszúkásabbá válik. Létrejön az ektoderma, melyből kialakul a központi idegrendszer. Néhány nap múlva az ektoderma közepén egy barázda képződik. Később a barázda szélei felhajlanak, majd egyesülve létrehozzák a velőcsövet. A záródás vonalának két oldalán lesz az agy és a test jobb és bal oldala. Harminc nap múlva az embrió egy C betűhöz hasonló görbület formájú alakzatot alkot. A C betű tetején három apró dudor található: elő-, közép-, utóagy kezdeménye alakul ki. A terhesség 5. hetére jól láthatóan kialakul az agy és a gerincvelő kibontakozó formája. E köré szerveződik a későbbi test.

Mindebből az következik, hogy a genetikai őssejt először önmaga mutánsait (anya és apa génjei) építi ki, az idegrendszer és a gerincvelő egyidejű felépítésével. Amikor az ősmodell tervrajzának mutánsa reprodukcióra készen áll, robbanásszerűen megindul a szervezet (test) tervrajz szerinti kiépítése.

Szabály:

Először mindig az ős archetipus alakul ki, majd a mutánsok reprodukciós vezérlési elemei. Az agy és gerincvelő kiépülése után a szervezet robbanásszerűen fejlődésnek indul.

Ha egyszerűen akarnék fogalmazni azt mondanám, hogy az ŐS MODELL épít maga köré egy agyat, mely az idegrendszer és gerincvelő által behálózva a később kiépülő testet, biztosítja magának az agy vezérlése általi modellépítést. A modell építésében az Ős sejt nem vesz részt, hiszen azt a mutánsok vezérlési lánca végzi. Az Ős sejt feladata az ős modell paramétereinek és információs tárházának a megőrzése, s indokolt esetben az eredeti (standard) információk kibocsátása a szervezet korrekciós munkája számára.

Ez az ősmodell a hipocampus körül helyezkedik el. A limbikus rendszer kiegyensúlyozását végzi, s a zsigeri és érzelmi információk mérlegelésének eredőjeként lép közbe. Blokkolása esetén a megbomlott egyensúlyt nem tudja a szervezet helyreállítani, s megszűnik a szervezet önkorrekciós lehetősége. Bekövetkezik a megbetegedés.

AZ 5+1-ES EMBERI AGY MODELLJE

A négyhónapos magzatnak öt hólyagszerű agya elválaszthatatlanul kiegészül a gerincvelővel. Szorosan összetartoznak, mivel az agy vezérlési lánca a gerincvelőn, s az abban futó idegekkel kapcsolódik a szervezethez.Legelőször is az idegpályák és a gerincvelő alakul ki, így az ősállapotnak megfelelően a létrán felfelé haladva következik a nyúltagy, kisagy, hátsóagy, középagy, köztiagy és végül az előagy. Mivel a legfiatalabb és állandó információkkal bővülő az előagy, így annak kikapcsolásával (blokkolásával) az ősállapotra jellemző archaikus állapotba való helyezéssel meg tudjuk tisztítani az agyat az intelligencia felrakódásoktól, s az ős állapot felszabadításával regenerálni tudjuk a szervezetet. Vagyis térben és időben eredeti állapotába hozzuk a szervezetet (magzati állapot).

Hipnózis esetében ez az állapot áll elő, s szabadon érvényesül a szervezet öngyógyító mechanizmusa.

Tartalom

A GYÓGYÍTÁS MÁGIÁJA

MIRŐL VAN ITT SZÓ?

AZ EMBER, MINT AZ ŐSMODELL MUTÁCIÓS PRODUKTUMA

A SZERVEZET KIALAKULÁSA AZ AGY FÜGGVÉNYE

Szabály:

AZ 5+1-ES EMBERI AGY MODELLJE

AZ EMBERI AGY

Az agy fiziológiai szerkezete

A KÉT AGY ELMÉLET

Az agy szerkezete

Következtetés:

MI TÖRTÉNIK TULAJDONKÉPPEN A MÁGIKUS GYÓGYÍTÁS SORÁN?

MI A MÁGIKUS GYÓGYÍTÁS?

HOLISZTIKUS HITGYÓGYÍTÁSI TECHNIKÁK

A HITGYÓGYÍTÁSSAL KAPCSOLATOS KUTATÁSOK

1. SZÁMÚ GYÓGYÍTÓ LÉPÉS (1. A, B, C ÉS D)

2. SZÁMÚ GYÓGYÍTÓ LÉPÉS (2. A ÉS B)

3.SZÁMÚ GYÓGYÍTÓ LÉPÉS (3.C)

4. SZÁMÚ GYÓGYÍTÓ LÉPÉS (4.D)

5.SZÁMÚ GYÓGYÍTÓ LÉPÉS (5. A, B, C ÉS D)

6. SZÁMÚ GYÓGYÍTÓ LÉPÉS (6. A ÉS B)

7. SZÁMÚ LÉPÉS (7. C)

8. SZÁMÚ GYÓGYÍTÓ LÉPÉS (8. D ÉS E)

SILVA - FÉLE SPECIÁLIS GYÓGYÍTÓ TECHNIKA

FEJFÁJÁS

VÍZKEZELÉS

AZ ÉLETERŐ AKTIVIZÁLÁSA

KUNDALINÍ AZ ÉLETERŐ

A NADÍK

A nagyobb csatornák (nadík) a fejben

SZUSUMNÁ

A SZUSUMNÁ EREDETE ÉS VÉGE

IDÁ

PINGALÁ

A TISZTÁNLÁTÁS ELSAJÁTÍTÁSÁNAK MÓDSZERE

A HARMADIK SZEM MEGNYITÁSA

Íme a rövidített jegyzet átszerkesztett változata:

A módszer a következő:

A jelenség magyarázata

A „HARMADIK SZEM”

ADJA a szemöldök közötti pontot is jelenti

A CÉLLAL VALÓ AZONOSULÁS

A GYAKORLÓ MANTRA

De, hogyan kell ezt megvalósítani?

A MEGVALÓSÍTÁS

AZ IDŐ MEGVÁLASZTÁSA

A LÉGZÉS

A TESTHELYZET

A „HARMADIK SZEM” REVITALIZÁLÁSÁNAK TECHNIKÁJA

TRATAKA

A NYÍL FÖLFEKTETÉSE ÉS A CÉLZÁS

A SAMBHAVI - MUDRA

AZ ÍJ MEGFESZÍTÉSE

MHECARI MUDRA

A NYÍL KIRÖPÍTÉSE

A SZEM NÉLKÜLI LÁTÁS TECHNIKÁJÁNAK ÖSSZEGZÉSE

A SZEM NÉLKÜLI LÁTÁS TÖKÉLYRE VITT MŰVÉSZETE

A MEDITÁCIÓ FOKOZATAI

AGNE RANDA-SAN HITA

A HARMADIKSZEMES LÁTÁS GYAKORLÁSÁNAK ZENEI SEGÉDANYAGAI

A MÁGUS FELKÉSZÜLÉSE MÁGIKUS GYÓGYÍTÁSRA

A BIOMAGNETIKUS ENERGIA BEGYŰJTÉSÉNEK ÉS KIÁRASZTÁSÁNAK MÓDSZERE

1. AZ ÉLETERŐ BEGYŰJTÉSE

2. MÁGIKUS ENERGIA KIÁRASZTÁS

3. A MÁGIKUS TUDATKIHELYEZÉS

Rávezető gyakorlatok

4. A TÉRMÁGIA TITKA

A DIMENZIÓKAPU ÁTLÉPÉSE

Gyakorlatok

Gyakorlata

A TUDATÁTHELYEZÉS ALKALMAZÁSA GYÓGYÍTÁSNÁL

5.ELEMENTÁLOK KÉPZÉSÉNEK GYAKORLATA

1. Kristályba sűrített gyógyító elementál.

2. Folyadékba sűrített elementál

3. Elementálok képzése jelekkel

4. Mágus, mint elementál

LÁRVÁK SPONTÁN KÉPZŐDÉSE ÉS TUDATOS KÉPZÉSE A SZERVEZETBEN ÉS AZ ELMÉBEN.

Az önállósult lárva

Hogy működik ez?

A mágikus gyógyász feladata

A Fantomokról

Rögeszmék

A mágikus gyógyítás eszközei, körülményei